«Ճվճվ Արո» մականունով հայտնի Արա Վարդանյանի որդու՝ Սերժ Վարդանյանի և վերջինիս ընկերոջ գործով դատական նիստն այսօր տեղի չունեցավ։ Նիստն անգամ նշանակված ժամին չբացվեց․դատարանի աշխատակազմից հայտնեցին, որ Սերժ Վարդանյանի պաշտպանը դիմում է գրել՝ խնդրելով հետաձգել այն։ Այս հանգամանքն առաջացրեց գործով տուժող, ազգությամբ հայ, Իրանի Իսլամական Հանրապետության քաղաքացի Շանթ Մագարյանի զայրույթը։ Վերջինս հայտարարեց, որ այլևս այս գործով դատական նիստերին չի ներկայանալու ու դիմում ներկայացրեց դատարանի աշխատակազմին։ Մագարյանը դիմումում հայտնեց, որ ինքը որևէ պահանջ չունի, և խնդրում է նիստերն անցկացնել իր բացակայությամբ։